Document ID: 32011R0577
Publication Date: 2011-06-16

Title and Content:
VYKONÁVACIE NARIADENIE KOMISIE (EÚ) č. 577/2011
zo 16. júna 2011,
ktorým sa stoštyridsiatydeviatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou al-Káida a Talibanom
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou al-Káida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (1), a najmä na jeho článok 7 ods. 1 písm. a) a článok 7a ods. 5,
keďže:
(1)
V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
(2)
Dňa 26. mája 2011 Výbor Bezpečnostnej rady OSN pre sankcie rozhodol o vymazaní dvoch fyzických osôb zo zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov, a 12. mája zmenil a doplnil sedemdesiat záznamov v tomto zozname.
(3)
Ďalší záznam by sa okrem toho mala vymazať na základe rozhodnutia Výboru pre sankcie z 20. apríla 2011 o zmene a doplnení troch záznamov v zozname osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Komisia prijala nariadenie (EÚ) č. 480/2011 (2) s cieľom vykonať rozhodnutie Výboru pre sankcie z 20. apríla 2011. Zmenu a doplnenie záznamu „Benevolence International Foundation“ by však mal sprevádzať výmaz záznamu „Stichting Benevolence International Nederland“ z prílohy I k nariadeniu (ES) č. 881/2002.
(4)
Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať,
PRIJALA TOTO NARIADENIE:
Článok 1
Príloha I k nariadeniu (ES) č. 881/2002 sa mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 16. júna 2011

Classification:
Level 1 Topics: 100142
100145
100161
100143
Level 2 Topics: 100168
100170
100179
100281
Level 3 Topics: 523
3474
4045
5448
All Topics: 2337
2338
261
3483
3870
4452